钦定古今图书集成/历象汇编/庶征典/第172卷 > 《宋书》 > 《符瑞志》
## 钦定古今图书集成/历象汇编/庶征典/第172卷 > 《宋书》 > 《符瑞志》

龙马者，仁马也，河水之精。高八尺五寸，长颈有翼，傍
有垂马毛，鸣声九音。

腾黄者，神马也，其色黄，王者德御四方则出。白马朱
鬣，王者任贤良则见。

泽马者，“王者劳来百姓则至。夏马骝，黑身白鬣尾。《殷
马骆》，白身黑鬣尾。《周马骍》，赤身黑鬣尾。”

《玉马》王者精明，尊贤者则出。

“飞菟”者，神马之名也。日行三万里。禹治水，勤劳历年，
救民之害，天应其德而至。

《騕袅》者，神马也，与《飞菟》同，亦各随其方而至，以明君
德也。